cyanic-selkie/wikianc huggingface dataset:
Neville Chamberlain
Toinen maailmansota
Solmittuaan Adolf Hitlerin kanssa Münchenin sopimuksen vuonna 1938 ja palattuaan Englantiin Chamberlain lausui historiaan jääneet sanat: ”Rauha meidän elinajaksemme.” Sopimus antoi Saksalle oikeuden liittää Tšekkoslovakian saksankieliset sudeettialueet Saksaan. Se avasi myös Saksalle tien vallata koko Tšekkoslovakian. Sopimusta onkin pidetty yhtenä askeleena kohti toista maailmansotaa. Chamberlain solmi puolustusliiton Saksan uhkaaman Puolan kanssa, mutta Saksan hyökätessä Puolaan 1. syyskuuta 1939 hän ei voinut tehdä suoraan mitään Puolan auttamiseksi. Iso-Britannia julisti sodan Saksalle 3. syyskuuta ja aloitti hyökkäykset sen laivoja vastaan. Valesodan aikana syyskuusta 1939 toukokuuhun 1940 Chamberlain lähetti 300 000 miehen Brittiläisen siirtoarmeijan Ranskan ja Belgian rajalle. Chamberlain pakotettiin eroamaan 10. toukokuuta 1940, kun Saksa valtasi Alankomaat, Belgian ja Ranskan. Häntä seurasi pääministerinä Winston Churchill.
Kuolema
Chamberlain kuoli syöpään puoli vuotta virasta eroamisensa jälkeen.
Juhani Paajanen
Mauno Juhani Paajanen (s. 19. joulukuuta 1947 Pori) oli Vantaan kaupunginjohtaja vuosina 2003–2011. Hän on puoluetaustaltaan sosialidemokraatti.
Paajanen valmistui diplomi-insinööriksi Teknillisen korkeakoulun rakennusinsinööriosastolta vuonna 1972. Ennen kaupunginjohtajuutta hän oli Pääkaupunkiseudun yhteistyövaltuuskunta YTV:n yhteistyöjohtaja.
Paajanen jäi eläkkeelle Vantaan kaupunginjohtajan tehtävästä keväällä 2011. Vuosina 2012–2013 hän toimi liikenne- ja viestintäministeriön selvitysmiehenä. Hänen tehtävänään oli kartoittaa julkisin varoin rahoitettavien eri hallinnonalojen henkilökuljetusten yhdistämistä.
Anssin piirikunta
Anssin piirikunta sijaitsee Dhamarin maakunnassa Jemenissä. Vuonna 2003 sen asukasluku oli 119 124.
Li Ling
Li Ling voi viitata seuraaviin henkilöihin:
Lasse Hauerwaas
Lasse Hauerwaas (s. 1984) on suomalainen runoilija ja lavarunoaktiivi. Hauerwaas on kirjoittanut neljä runoteosta sekä kuvannut ja ohjannut videoita Helsinki Poetry Connectionin jäsenten sekä muiden runoilijoiden runoesityksistä.
Tuotanto
Runokokoelmat:
Antologiat:
A. E. Järvinen
Henkilöhistoria
Järvisen vanhemmat olivat toimittaja Eero Johan Järvinen ja Greeta Liisa Kinnunen ja puoliso vuodesta 1919 Laina Maria Nikula. Hän tuli ylioppilaaksi 1912 ja valmistui metsänhoitajaksi 1915, minkä jälkeen hän hakeutui vakituiseen työhön Lappiin. Järvinen toimi vuosina 1915–1958 Rovaniemellä Metsähallituksen metsänarvostelijana ja myöhemmin ylimetsänhoitajan virkanimellä arvioimistoimiston johtajana.
Järvinen kävi yliopistoaikoinaan myös Ateneumissa, koska hänen kuvaamataidon opettajansa oli innostanut häntä maalaamaan tauluja. Hänellä oli matkoillaan mukana maalausvälineet ja hän maalasi paljon tauluja, erityisesti valokuvien avulla. Järvinen rakensi yhdessä muutamien työ- ja erätovereidensa kanssa vuonna 1932 eräkämpän Naarmankairan Marasenlammelle. Hän kirjoitti useimmat eräkirjansa siellä ja maalasi akvarelleja. Järviseen tekivät erityisen vaikutuksen Marasenharjun vanhat kilpikaarnaiset ikimännyt eli aihkit. Hän pystytti kivisen, kelopylväiden ympäröimän muistomerkin Marasenharjulle kämpälle vievän polun varteen. Marasenlammen ympäristön alue, ns. Järvisen aihkikko, on rauhoitettu hakkuilta ja myös Järvisen kämppä on edelleen pystyssä.
Jude Monye
Jude Monye (s. 16. marraskuuta 1973 Onicha-Ugbo, Delta, Nigeria) on aktiiviuransa päättänyt nigerialainen pikajuoksija. Hänen päämatkansa oli 400 metrin juoksu. Monye oli mukana vuoden 2000 kesäolympialaisissa kultaa voittaneessa Nigerian pitkän viestin joukkueessa. Samoissa kisoissa hän osallistui myös 400 metrin juoksuun, jossa selvisi välieriin saakka. Olympidebyyttinsä Monye teki vuoden 1996 kesäolympialaisissa, joissa oli mukana 400 metrillä
Mäkihypyn maailmancup 1981–1982
Mäkihypyn maailmancup 1981–1982 käsitti 24 osakilpailua, joista kaksi peruttiin. Ensimmäinen osakilpailu pidettiin Cortina d'Ampezzossa Italiassa 20. joulukuuta 1981 ja viimeinen osakilpailu Planicassa Jugoslaviassa 28. maaliskuuta 1982.
Tenavatähti 1991
Tenavatähti 1991 on Mainostelevision vuoden 1991 Tenavatähti-kilpailussa menestyneistä esityksistä koostettu musiikkialbumi.
Piru pakassa
Piru pakassa on vuonna 1974 julkaistu Karel Reiszin ohjaama elokuva. Pääosissa ovat James Caan, Paul Sorvino ja Lauren Hutton. Caan sai roolisuorituksestaan Golden Globe -ehdokkuuden.
Elokuvasta on tehty uusintaohjaus The Gambler (2014).
Salatut sodat
Salatut sodat (Marvel Super Heroes Secret Wars) oli Marvelin 12 lehden mittainen lyhytsarja, joka kokosi yhteen suuren osan Marvelin sankareista ja roistoista. Lehti ilmestyi alun perin Yhdysvalloissa vuosina 1984–1985. Suomeksi sarja julkaistiin Hämähäkkimies-lehden kakkossarjana numeroissa 9–12/1987, 1–5/1988 ja 7–10/1988. Viimeinen osa oli tuplapaksuinen, joten se julkaistiin suomeksi kahdessa osassa. Hämähäkkimiehen siirtyminen sotiin oli nähty jo vuonna 1984.
Ryhmä-X
Ryhmä-X oli Kapteeni Amerikan johtaman sankareiden ryhmän liittolainen, vaikka he päättivät toimia omana ryhmänään. Tämä herätti sankareissa jonkin verran epäluottamusta.
Idea
Äärimmäisen voimakas kosminen olento, Tuonpuoleinen, siirtää muut hahmot Taisteluplaneetalle. Tuonpuoleinen lupaa kaikille mitä haluavat, jos he voittavat vihollisensa. Eli ideana oli tehdä sarja jossa paljon hahmoja ottaa yhteen. Sarjan luontiin vaikutti huomattavasti vähän aikaisemmin aloittanut Mattel-yhtiön ensimmäinen suuri lelusarja Marvelin hahmoista.
Jälkivaikutukset
Hämähäkkimies sai Taisteluplaneetalta uuden puvun, joka osoittautui eläväksi loiseksi. Olento sulautui myöhemmin yhteen Hämähäkkimiestä vihaavan Eddie Brockin kanssa ja näin syntyi Venom.
Kolossi rakastui Taisteluplaneetalla muukalaisnaiseen, joka kuoli herätettyään Kolossin henkiin kuolleista. Tämän johdosta Kolossi lopetti seurustelun Ryhmä-X:n Kitty Pryden kanssa. He palasivat yhteen vasta noin 20 vuotta myöhemmin.
Muualla
Hämähäkkimies -animaatiosarjassa oli kolmen jakson mittainen Salatut sodat -kokonaisuus, jossa mutkia oli oikaistu reippaasti suoraksi.
Suuria eroja animaatiosarjan ja sarjakuvan välillä:
- Hämähäkkimies sai päättää sankareitten kokoonpanon
- Madame Web tuntee Tuonpuoleisen
- Musta Kissa on mukana sodassa
- Näkymätön nainen on mukana sodassa
- Alistair Smythe on mukana sodassa
-Punakallo on mukana sodassa
- Hämähäkkimies johtaa sankareita
- Lisko saa ihmismuotonsa mielen ja auttaa sankareita
- Ryhmä-X:stä vain Storm on mukana
- Doom ei tunne voimiensa vaaroja vaan nukkuu huoletta.
- Sekä sankareitten, että roistojen kokoonpanot ovat paljon pienempiä.
Viola d’amore
pienoiskuva|Viola d’amore vuodelta 1760
Viola d’amore eli lemmenviulu on suunnilleen alttoviulun kokoinen otenauhaton viola da gamban sukuinen jousisoitin, jossa on yleensä 14 kieltä. Kielistä seitsemää soitetaan ja seitsemän muuta ovat resonanssikieliä. Viola d’amorea käytettiin erityisesti barokin aikana. Barokin jälkeen soitin jäi käytöstä, mutta 1900-luvulla kiinnostus sitä kohtaan alkoi herätä uudelleen. Muun muassa tšekkiläinen Leoš Janáček käytti viola d’amorea oopperassaan Katja Kabanova.
Diili
Diili on yhdysvaltalainen tositelevisiosarjaformaatti, josta on tehty versio myös Suomessa.
Yhdysvaltalainen versio
Diilin alkuperäisessä yhdysvaltalaisversiossa ryhmä kilpailijoita mittelee liikemiestaidoissaan ja tavoittelee työpaikkaa liikemies Donald Trumpin yhtiössä. Kaksi kilpailijoiden muodostamaa joukkuetta suorittaa erilaisia tehtäviä, ja hävinneen joukkueen jäsenistä muutama joutuu pudotusuhan alle. Näistä Trump erottaa yhden kilpailijan pääsääntöisesti joka jaksossa.
Tuotantokausina 7–9 sekä kaudesta 11 eteenpäin kilpailijat ovat olleet julkisuuden henkilöitä, joiden tehtävänä on kerätä rahaa hyväntekeväisyyteen. Julkkis-Diilissä kilpailijoina ovat olleet esimerkiksi koripallotähti Dennis Rodman, näyttelijä-koomikko Joan Rivers ja hänen tyttärensä Melissa Rivers, sekä laulaja-lauluntekijä LaToya Jackson, näyttelijä Gary Busey, ja toimittaja Geraldo Rivera.
Tuomarina sarjassa sen ensimmäiset 14 kautta oli Donald Trump apunaan perheenjäseniään, kuten tytär Ivanka Trump.
Trump lopetti ohjelmassa kauden 14 jälkeen aloitettuaan presidentinvaalikampanjansa, ja hänen tilalleen tuomariksi tuli Arnold Schwarzenegger. Julkkis-Diilin kausi 15 kuvattiin vuonna 2016, ja sitä alettiin esittää Yhdysvalloissa tammikuussa 2017. Ohjelman katsojaluvut ovat jääneet pieniksi, ja Schwarzenegger ilmoitti ettei aio jatkaa ohjelmassa enää toista kautta.
Esitykset Suomessa
MTV3 on esittänyt sarjan yhdysvaltalaisesta versiosta kaksitoista tuotantokautta, joista ensimmäinen esitettiin ennen Diilin kotimaista versiota. Kahdestoista kausi alkoi Suomessa 31. toukokuuta 2016.
Ohjelman brittiläistä versiota on Suomessa esittänyt AVA.
1. suomalainen tuotantokausi (2005)
Sarjasta tehtiin suomalainen versio, joka alkoi 16. tammikuuta 2005 ja päättyi 24. huhtikuuta 2005. Kilpailijat tavoittelivat työpaikkaa Jari Sarasvuon yritykseen Trainers' Houseen. Sarasvuon lisäksi avustajina toimivat Minna Varajärvi, Jouni Eronen, Kristiina Uurasmaa ja Marc Moberg.
Kilpailijat olivat:
Tuotantokauden voitti Olli Rikala, joka sai paikan firmassa. Rikalan lisäksi Jari Sarasvuo palkkasi neljä muuta kilpailijaa: Jan Saarisen, Tiina Kalliokosken, Sami Niemen ja Tatjana Heikkisen töihin perustamansa Trainers' Housen tytäryhtiöön Ignis Oy. Jan Saarisesta tuli kyseisen yhtiön toimitusjohtaja. Rikala siirtyi toisen yrityksen palvelukseen muutaman vuoden kuluttua.
2. suomalainen tuotantokausi (2009)
Syksyllä 2009 esitetyllä tuotantokaudella kilpailijat tavoittelivat myyntijohtajan tehtävää Hjallis Harkimon asuinalueprojektille Sipooseen. Johtoryhmän jäseniä 2. tuotantokaudella olivat Harkimon ohella Helena Karihtala ja Keijo Säilynoja. Kausi alkoi 14. syyskuuta 2009 ja päättyi 30. marraskuuta 2009.
Kilpailijat olivat:
3. suomalainen tuotantokausi (2010)
Kolmannella tuotantokaudella Harkimo haki rakennusprojektin toimitusjohtajaa Hankoon. Harkimon entinen aviopuoliso Leena Harkimo sekä edellisen tuotantokauden voittaja Antti Seppinen toimivat johtoryhmän jäseninä. Kausi alkoi 13. syyskuuta 2010 ja päättyi 29. marraskuuta 2010.
Kilpailijat olivat:
4. suomalainen tuotantokausi (2011)
Neljännen tuotantokauden esittäminen alkoi 19. syyskuuta 2011 ja finaalijakso nähtiin 5. joulukuuta 2011. Tällä kaudella etsittiin kehitysjohtajaa Hjallis Harkimon omistamalle Vierumäen urheiluopistolle. Johtoryhmän jäsenet olivat Maija Nyman ja Heimo Hakkarainen.
Kilpailijat olivat:
Kertš
Kertš on kaupunki Krimin autonomisessa tasavallassa Kertšin niemimaan kärjessä. Kertš on merkittävä satamakaupunki ja teollinen keskus, jossa on terästehtaita, telakoita ja kalastus- sekä elintarviketeollisuutta. Lähialueella sijaitsee myös rauta- ja vanadiinikaivoksia. Vuonna 1989 kaupungin väkiluku oli 174 000. Vuoden 2013 väkiluvuksi arvioitiin 145 265 henkeä.
Diili
5. suomalainen tuotantokausi (2013)
Ohjelman viidennen tuotantokauden kaikki kilpailijat olivat julkisuuden henkilöitä. Ohjelmaa luotsasi edelleen Hjallis Harkimo. Harkimon neuvonantajina toimivat Marttaliiton toiminnanjohtaja Marianne Heikkilä sekä Harkimon poika Joel Harkimo.
H’rustalnyi
Paikkakunta perustettiin Venäjän keisarikunnan aikana vuonna 1895 kaivostaajamaksi nimellä Krindatševka seutua hallinneen Krindatš-suvun (Криндач) nimen mukaan. Ideologista syistä paikkakunnan nimeksi vaihdettiin Krasnyi Lutšiksi vuonna 1920. Osana Ukrainan laajempaa pyrkimystä luopua kommunistisen ja kansallis-sosialistisen (natsiajan) mukaisista paikannimistä, kaupungin nimi vaihdettiin toukokuussa 2016 muotoon H’rustalnyi.
H’rustalnyi (Krasnyi Lutš) on Donetsin laakion hiilikaivospaikkakunta, siellä on toiminut viisi hiilikaivosta. Kaupunkipiirissä valmistetaan myös rakennusmateriaaleja, kalusteita, vaatteita, lihatuotteita ja konepajateollisuuden tuotteita.
Diili
5. suomalainen tuotantokausi (2013)
Kilpailijat olivat:
6. suomalainen tuotantokausi (2018)
Ohjelmaan osallistuivat:
7. suomalainen tuotantokausi (2021)
Ohjelmaan osallistuivat:
8. suomalainen tuotantokausi (2022)
Ohjelmassa Jaajo Linnonmaa etsi kokonaan uutta bisnesideaa ja sen vetäjää yritysryppääseensä. Ohjelman palkintona oli starttiraha voittajan aloittavalle firmalle, ja yhtiökumppaniksi voittaja sai Linnonmaan, joka antaa aloittelevalle bisnekselle apua verkostoitumisessa, markkinoinnissa sekä bisnesosaamisessa. Ohjelma esitettiin vuonna 2022 Nelosella ja Ruudussa. Ohjelmaa luotsasi Jaajo Linnonmaa ja neuvonantajina toimivat Noora Fagerström ja Toni Lähde.
Ohjelmaan osallistuivat:
Finaaliin selviytyivät Mikko Vehmas ja Clarissa Hedman, joista jälkimmäinen voitti Diilin 2022.
Kertš
Maantiede
Kertšiin johtaa Ukrainan päärataverkkoihin kuuluva rautatieyhteys ja valtatie M17 (osa eurooppatietä 97). Kertšin satama on eräs Krimin niemimaan tärkeimmistä rahtisatamista. Kertšin lauttasatama puolestaan tuo sujuvan yhteyden Venäjän puolella sijaitsevaan Kavkazin satamaan liikkuville henkilö- ja automatkustajille. Lauttamatka Kertšinsalmen yli Venäjän Krasnodarin aluepiiriin on alle viisi kilometriä.
Myöhempi historia
Kaupunki toimi linnoituksena myös Bysantin valtakunnan aikana. 1400-luvulla se oli genovalainen Cercon satamakaupunki, ja vuonna 1475 sen valloittivat turkkilaiset. Kaupunki liitettiin vuonna 1771 Venäjän keisarikuntaan. Kaupunki kärsi pahoja vaurioita Krimin sodassa ja oli saksalaisten miehittämä toisen maailmansodan aikana toukokuusta 1942 huhtikuuhun 1944.
Nähtävyydet
thumb|center|pysty=2|Lautta ylittämässä kapeaa [[Kertšinsalmi|Kertšinsalmea. Krimin Kertšin lauttasataman ja Venäjän Kavkazin sataman noin 4,5 kilometrin väliä liikennöi useita autolauttoja ja kaksi junalauttaa.]]
Martinniemen rata
Martinniemen radalla tarkoitetaan vuonna 1938 liikenteelle avattua kuuden kilometrin mittaista sivurataa Haukiputaan asemalta Haukiputaan Martinniemeen, jatkuen teollisuusratana edelleen Martinniemen sahalle ja Laitakariin saakka Martinniemen puuhiomolle. Liikenne rataosuudella päättyi 1986, rataosuus lakkautettiin 1. tammikuuta 1990 ja purettiin 1999.
Historia
Radan avaamisen jälkeen junaliikenne oli vilkasta. Rata palveli Martinniemen sahan puutavarakuljetuksia, ja sitä pitkin on toimitettu lukuisia sotakorvaustaloja entiseen Neuvostoliittoon. Radalla liikennöi parhaimpina aikoina jopa kaksi päivittäistä henkilöjunavuoroa Martinniemestä Ouluun ja takaisin.
Radalla oli vilkkaimpina vuosina jopa niin paljon liikennettä, että silloiselle valtatielle 4 tehtiin ylikulku, jossa valtatie johdettiin radan yli korkealla maapenkereellä. Tämä ylikulku on edelleen olemassa ja ajoneuvoliikenteen käytössä.
Henkilöliikenne radalla lopetettiin kannattamattomana vuonna 1956, ja sahan puutavaraliikennekin hiipui 1980-luvun alkuun mennessä. Radan viimeisinä toimintavuosina radalla liikennöi vain hakejunia, jotka kuljettivat sahajätettä voimalaitokselle Ouluun. Tämäkin liikenne päättyi 1986, ja rataosan kunnossapito lopetettiin. Haukiputaan ratapihalla ollut Martinniemen radan erkanemisvaihde kuitenkin säilytettiin aina vuoteen 1999, jolloin rata purettiin.
Rataa toivottiin myös säilytettäväksi, mutta se olisi vaatinut radan peruskorjauksen sekä kevyen kiskotuksen vaihtamisen raskaampaan. Nykyisin radan kuuden kilometrin mittainen lähes viivasuora ratapenger toimii suurimmalta osaltaan hevostienä.
Johan Julin (muusikko)
Johan Julin (1799–1846) oli suomalainen muusikko joka vaikutti Oulussa ja Oulunsalossa. Julin muutti Ouluun vuonna 1826.
Hullu – hullumpi – yläaste
Sarjan pohjalta on myös julkaistu Yle Areenassa spin-off Keijon kanava, sekä kahdeksanosainen animaation tekemisestä kertova dokumenttisarja Näin tehtiin Hullu - hullumpi - yläaste. Osa hahmoista on esiintynyt myös Toivaisen aiemmin tekemässä 21-minuuttisessa animaatiossa Karin enkelit.
Asetelma
Päähenkilö Antti aloittaa ystäviensä Kallen ja Keijon kanssa yläasteen, ja onnellinen lapsuus on pian taakse jäänyttä elämää. Sarjassa seurataan Antin, Kallen ja Keijon arkea koulussa ja kotona, mutta myös heidän luokkatovereitaan ja opettajiaan. 7. luokan syksy etenee syvemmälle talveen, ja vaikka jokaisella jaksolla on oma aiheensa, tapahtumien välillä on juonijatkumo.
Sarja kertoo vahvasti humoristisella tavalla nuoruuden kipupisteistä ja ikuisuusongelmista. Aiheita ovat olleet esimerkiksi finnit, kotibileet, tubettaminen, yksinäisyys, ystävyys ja rakkaus. Sarja piikittelee myös ajankohtaisia ilmiöitä satiirin keinoin, ja sisältää viittauksia mm. suomalaiseen populaarikulttuuriin.
Taustaa
Hullu – hullumpi – yläaste syntyi sarjan luojan Tuomas Toivaisen vuonna 2014 tekemän Karin enkelit -nimisen animaation pohjalta. Kyseessä oli Toivaisen yläasteen valinnaisen kuvataiteen lopputyö. 21-minuuttisessa animaatioelokuvassa opettajista koostuva agenttitiimi selvitti rehtorin johdolla koulua terrorisoivan ilkivallantekijän mysteeriä. Karin enkelit oli eräänlainen esiaste animaatiosarjalle: se hyödynsi osittain samoja hahmoja ja mukana oli länsimaisille piirrossarjoille tyypillisiä parodisia elementtejä. Esimerkiksi nimi on viittaus Charlien enkeleihin. Karin enkelit päätyi Ylelle, ja Toivainen sai tilaisuuden luoda ja toteuttaa oman animaatiosarjan.
Hullu – hullumpi – yläaste alkoi vuonna 2015 Yle Areenassa ja Yle TV2 -kanavalla, osana nuorten makasiiniohjelma Summeria. Sarjasta tuli saman tien suosittu, ja Finnpanelin mittauksen mukaan Hullu – hullumpi – yläaste oli vuonna 2015 Suomen kolmanneksi katsotuin netti-tv -ohjelma. Ensimmäinen kausi käsitti sarjan ensimmäiset kahdeksan viisiminuuttista jaksoa.
Joulukuussa 2015 Yle Areenassa julkaistiin Toivaisen tekemä making of -dokumenttisarja Näin tehtiin Hullu - hullumpi - yläaste. Myös Karin enkelit esitettiin Areenassa tammikuussa 2016.
Murena
Murena on Oulun seudulta kotoisin oleva suomenkielistä metallimusiikkia soittava viisihenkinen yhtye. Yhtyeen musiikin on useaan otteeseen luonnehdittu kuulostavan kotimaiselta Stam1nalta ja yhdysvaltalaiselta System of a Downilta, joissain yhteyksissä on myös Maj Karma mainittu.
Hullu – hullumpi – yläaste
Taustaa
Ensimmäisen tuotantokauden jälkeen sarja oli tauolla, kunnes 30. kesäkuuta 2017 Summerin suorassa nettilähetyksessä ilmoitettiin että sarja jatkuu Yle Areenassa 11. elokuuta 2017. Samassa yhteydessä esitettiin sarjan 2. tuotantokauden traileri. Kolmas tuotantokausi julkaistiin vuotta myöhemmin 10. elokuuta 2018. Toinen ja kolmas tuotantokausi pitävät sisällään yhteensä kahdeksan noin viisiminuuttista jaksoa.
Neljäs kausi julkaistiin Areenassa 9. elokuuta 2019. Tällä kertaa jaksoja oli kahdeksan ja jakson pituus oli tuplaantunut noin kymmeneen minuuttiin, erikoisuutena 23-minuuttinen joulujakso.
Murena
Yhtyeen yksi erikoisimmista piirteistä on, että kaikki yhtyeen jäsenet osallistuvat laulamiseen, mutta pääosin sen hoitaa toinen kitaristeista, Jarno Kangas.
Hullu – hullumpi – yläaste
Taustaa
Sarjan kahdeksasta jaksosta koostuva viides tuotantokausi julkaistiin Yle Areenassa 4. marraskuuta 2021. Jokaisen jakson pituus on kaudella yli kymmenen minuuttia.
Murena
Historia
Yhtye on ollut kasassa 1990-luvun puolivälistä lähtien kolmen alkuperäisen jäsenen, Jarno Kankaan, Antti Hongan ja Marko Kankaan voimin. Alkuaikoina yhtyeen nimi vaihtui lähes joka keikalla, jonka takia Murenan katsotaan syntyneen vasta vuonna 2000, jolloin yhtyeen nykyinen nimi tuli pysyvästi käyttöön. Yhtye otti nimen "Murena" käyttöön omien sanojensa mukaan, koska se kuulosti "tarpeeksi karskilta ja kovalta musiikkiin verrattaessa" ja on selvittänyt myös sen verran, ettei nimellä ole mitään tekemistä ankeriaskala mureenan kanssa. Alun perin perinteisempää metallia soittanut yhtyeen musiikkityyli siirtyi pysyvän nimen turvin myös omaperäisempään suuntaan missä se on tälläkin hetkellä. Parin vuoden Murenan olemassaolon jälkeen joukkoihin liittyi toinen kitaristi Joni Tanskala, joka taas avasi yhtyeelle uusia mahdollisuuksia kun musiikkiin saatiin toisen kitaran siivittämänä enemmän melodiaa ja yhtyeen jokainen jäsen alkoi pikkuhiljaa opetella myös soiton ohessa laulua.
Hullu – hullumpi – yläaste
Näin tehtiin Hullu - hullumpi - yläaste
Näin tehtiin Hullu - hullumpi - yläaste julkaistiin Yle Areenassa joulukuussa 2015. Kahdeksanosaisessa, 3-4 minuutin jaksoista koostuvassa sarjassa Toivainen dokumentoi ensimmäisten tuotantokauden tekotapaa.
Murena
Diskografia
Studioalbumit
Hullu – hullumpi – yläaste
Keijon kanava
Neljännen tuotantokauden yhteydessä syntyi tubettamista parodisoiva spin-off -videosarja Keijon kanava. 8-osainen sarja julkaistiin Summerin YouTube-kanavalla ja myöhemmin Yle Areenassa. Joulukuussa 2019 Keijon kanava sai jatkoa neljän osan verran.
Palkinnot ja ehdokkuudet
Hullu – hullumpi – yläaste on ollut Kultainen Venla -ehdokkaana vuoden parhaaksi lasten- ja nuortenohjelmaksi vuosina 2015 ja 2018. Se voitti myös vuoden 2015 Koura-palkinnon parhaana lasten- ja nuortenohjelmana. Spin off -sarja Keijon kanava voitti myös samaisen Koura-palkinnon vuonna 2020.
Asla Kangasniemi
Asla Tapani Kullervo Kangasniemi (7. kesäkuuta 1946 Inari – 26. kesäkuuta 1992 Pudasjärvi) oli suomalainen jännityskirjailija.
Kangasniemi kävi 7 luokkaa oppikoulua. Hän työskenteli elämänsä aikana useissa eri ammatteissa kuten TVL:n mittamiehenä, laturina, porarina, Jäämerellä ammattikalastajana, Helsingissä toimistovirkailijana ja vahtimestarina sekä Rovaniemellä oikolukijana ja toimitusharjoittelijana.
Kangasniemi julkaisi 1970-luvulla kaksi Lappiin sijoittunutta vakoiluromaania.
Joaquín Rodrigo
thumb|right|Joaquín Rodrigo. Joaquín Rodrigo Vidre (22. marraskuuta 1901 Sagunto – 6. heinäkuuta 1999 Madrid) oli espanjalainen säveltäjä. Hänen tunnetuin teoksensa on kitarakonsertto Concierto de Aranjuez vuodelta 1939.
Elämä
Rodrigo syntyi Saguntossa, Valencian maakunnassa. Hänen isänsä oli Vicente Rodrigo Peirats ja äitinsä tämän toinen vaimo Juana Ribelles. Saguntossa puhkesi vuonna 1905 kurkkumätäepidemia, joka vaati useiden lasten hengen. Myös Joaquín sairastui. Hän selvisi mutta sokeutui sairauden takia. Säveltäjän mukaan juuri sokeus saattoi olla tärkeä osatekijä hänen uranvalinnassaan.
Kun poika oli 4-vuotias, perhe muutti Valenciaan. Hän opiskeli sokeiden lasten koulussa ja kiinnostui pian kirjallisuudesta ja musiikista. Hän sai Valenciassa musiikinopetusta Francisco Antichilta, Enrique Gomálta ja Eduardo López Chávarrilta. Rodrigosta kehittyi erinomainen pianisti ja hän opiskeli myös viulun- ja sellonsoittoa. Hän ei kuitenkaan koskaan virallisesti ollut paikallisen konservatorion oppilas. Espanjalaiseen kirjallisuuteen häntä perehdytti Rafael Ibáñez.
Rodrigon varhaiset teokset olivat pienimuotoisia. Hänen ensimmäinen opuksensa on Kaksi luonnosta viululle ja pianolle vuodelta 1923. Hän sävelsi samana vuonna myös muita teoksia, joista yhden hän myöhemmin sovitti teokseensa Música para un jardin (1957). Rodrigon ensimmäinen teos suurelle orkesterille oli Juglares, jonka kantaesitystä vuonna 1924 johti Enrique Izquierdo. Säveltäjä koki esityksen onnistuneeksi ja osallistui pian kansalliseen kilpailuun teoksella Cinco piezas infantiles. Se esitettiin vuonna 1929 myös Pariisissa. Säveltäjä muutti Ranskaan, jossa häntä opetti viiden vuoden ajan Paul Dukas.
Rodrigo tapasi turkkilaisen pianistin Victoria Kamhin, jonka kanssa meni naimisiin 1933. Kamhista tuli myös miehensä tärkein yhteistyökumppani, sillä hän kopioi Rodrigon pistekirjoituksella kirjoittamat sävellykset tavalliselle nuottikirjoitukselle. Pariskunta asettui vuonna 1939 Madridiin. Rodrigosta tuli samana vuonna musiikin historian professori Madridin yliopistoon. Eräs säveltäjän tunnetuimmista teoksista on vuonna 1940 kantaesityksensä saanut kitarakonsertto Concierto de Aranjuez. Samana vuonna hän pääsi töihin kansallisradioon, ja vuodesta 1939 lähtien Rodrigo hoiti virkaa Espanjan kansallisessa sokeiden liitossa. Hän sai palkinnon pianokonsertollaan Concierto heroico ja pääsi musiikkikriitikoksi muutamiin sanomalehtiin.
Miles Davis julkaisi albumillaan Sketches of Spain (1959) jazz-versionsa Concierto de Aranjuezista. Rodrigo kimpaantui tästä niin, että nosti Davisia vastaan oikeusjutun saamatta kuitenkaan minkäänlaisia korvauksia.
Rodrigo jatkoi muusikonuraansa vanhuusiälle asti ja sai urallaan useita palkintoja. Hänestä tuli musiikin tohtori honoris causa useissa yliopistoissa niin Espanjassa kuin ulkomailla. Vuonna 1991 kuningas Juan Carlos I myönsi hänelle markiisin arvon. Muun muassa James Galway ja Julian Lloyd Webber tilasivat häneltä teoksia. Rodrigon vaimo Victoria kuoli 21. heinäkuuta 1997. Säveltäjä itse eli vielä kaksi vuotta, kunnes hän 6. heinäkuuta 1999 kuoli kotonaan Madridissa 97 vuoden iässä.
Rodrigo sävelsi elämänsä aikana noin 170 teosta. Niistä tunnetuimpia Concierto de Aranjuezin lisäksi ovat esimerkiksi Fantasía para un gentilhombre kitaralle ja orkesterille, Concierto andaluz neljälle kitaralle ja orkesterille, Concierto serenata harpulle ja orkesterille sekä lukuisat muut konsertot. Säveltäjä itse piti tärkeänä myös vokaalimusiikkituotantoaan. Hän sävelsi useita teoksia kuorolle ja yli 60 laulua. Rodrigo sävelsi paljon kitaralle sekä omalle soittimelleen pianolle. Säveltäjä itse ei osannut soittaa kitaraa.
Joaquín Rodrigolla oli tytär Cecilia (Rodrigo piti merkittävänä sitä seikkaa, että oli syntynyt pyhän Cecilian, muusikkojen suojeluspyhimyksen päivänä, mikä vaikutti nimivalintaan), joka syntyi vuonna 1941. Tämä meni 1960-luvulla naimisiin viulisti Agustín León Aran kanssa ja synnytti Cecilitan ja Patrician, säveltäjän lapsenlapset. Agustín León Ara on ansioitunut muun muassa appensa viuluteosten tulkkina.
Hämeenkatu (Turku)
thumb|Hämeenkatua 1800-luvulla
Hämeenkatu on yksi Turun keskustan pääkaduista. Se alkaa Kiinamyllynkadun risteyksestä ja päättyy Aurajoen rannalla sijaitsevaan Kaskenkadun ja Auransillan risteykseen, josta katu jatkuu Itäisen Rantakadun nimisenä kohti Aurajoen alajuoksua. Keskustasta pois päin tultaessa Hämeenkatu muuttuu Kiinamyllynkadun risteyksessä Hämeentieksi (ruots. Tavastlandsvägen), jonka alussa on Turun yliopiston kauppakorkeakoulu, Turun yliopistollisen keskussairaalan U-sairaala ja rantaradan ylittävän Hämeensillan jälkeen T-sairaala. Hämeentie muuttuu Halistentien ja Tammitien risteyksessä Hämeen valtatieksi (ruots. Tavast riksväg), joka on osa Turusta Hämeenlinnaan johtavaa valtatietä 10.
Hämeenkatu on myös osa Hämeen härkätietä eli yhtä Suomen vanhimmista maanteistä. Hämeen härkätie on valtakunnallinen matkailutie. Tie on merkitty ruskeapohjaisin liikennemerkein, joissa tunnuksena on härän pää.
Hämeenkadun poikkikatuja ovat Kiinamyllynkatu, Kaivokatu, Kerttulinkatu, Tuomiokirkonkatu, Hovioikeudenkatu, Akatemiankatu, Uudenmaankatu, Nunnankatu, Vartiokuja, Rettiginrinne ja Kaskenkatu. Ainoa puisto Hämeenkadun varrella on jokirannassa Itäisen Rantakadun ja Hämeenkadun välissä sijaitseva kapea Runeberginpuisto.
Historia
Liikenteellisesti nykyisinkin merkittävä Hämeenkatu on yksi Turun kaupungin vanhoista maanteistä. Se mainitaan asiakirjoissa ensimmäistä kertaa vuonna 1426 Tauastagathuna. Hämeenkatu oli osa vanhaa Turusta Hämeenlinnaan johtanutta Hämeen härkätietä.
Vuoden 1656 suurpalon jälkeen Hämeenkadun suunta muutettiin aikaisempaa lähemmäs Vartiovuoren rinnettä. Katu siirrettiin lähes nykyiselle paikalleen ja se oli aikaisempaa leveämpi. Aiempi katulinja on edelleen nähtävissä Akatemiantalon ja Åbo Akademin päärakennuksen julkisivulinjoista. 1600-luvulla tehtyjen uusien katujärjestelyjen myötä vanhimmasta Hämeenkadun linjauksesta käytettiin 1700-luvun loppuun asti nimeä Vanha Hämeenkatu. Uudemmasta linjauksesta käytettiin nimiä Hämeenkatu, Iso Hämeenkatu tai Uusi Hämeenkatu. Samalla Karjakadun risteyksestä satamaan päin eli nykyisen Uudenmaankadun kohdalta katu nimettiin Kuninkaankaduksi. Nimen esikuvana saattoi olla Tukholman Kuninkaankatu. Vuonna 1830 kadun nimeksi vahvistettiin Iso Hämeenkatu (ruots. Stora Tavaste Gatan, vuodesta 1897 Stora Tavastgatan). Vuonna 1953 Hämeenkadun nimi sai nykymuotonsa, kun Iso-etuliite poistettiin virallisesti käytöstä. Turun nimistötoimikunta perusteli 15.8.1947 nimenmuutosta seuraavasti: "Katu voitaneen yleisen käytännön mukaisesti nimetä Hämeenkaduksi – Tavastgatan, koska nimi Vähä Hämeenkatu – Lilla Tavastgatan riittävän selvästi erottaa nämä kadut toisistaan." Jo vuonna 1890 kaupunginvaltuuston kokouksessa oli tehty esitys nimen muuttamisesta Hämeenkaduksi, mutta esitys kuitenkin sillä kertaa hylättiin. Vuonna 1952 tehtiin kansalaisaloite Hämeenkadun muuttamisesta Maunu II Tavastin kaduksi ja vuonna 1984 Yliopistonkaduksi. Molemmat aloitteet hylättiin.
Hämeenkatu koki 1960- ja 70-luvuilla suuria muutoksia, kun katua levennettiin ja muun muassa raitiolinjan 2 liikennöinti Nummenpakalle vuonna 1972 lakkautettiin. Vanhat 1–2-kerroksiset 1800-luvulla rakennetut puutalot purettiin ja niiden tilalle rakennettiin 6–8-kerroksisia elementtikerrostaloja ja matalia liikerakennuksia.
Liikenne
Hämeenkatu on Uudenmaankadun ja Kiinamyllynkadun välisellä osuudella nelikaistainen, minkä lisäksi suurimmissa risteyksissä on erillisiä kääntymiskaistoja. Uudenmaankadun ja Kaskenkadun välisellä osuudella Hämeenkatu on kaksikaistainen. Kadunvarsipysäköinti on joko maksullista tai pysäköintikiekolla aikarajoitettua. Vuonna 2020 Hämeenkadun nopeusrajoitus laskettiin 50:stä nykyiseen 40:een (km/h).
Kiinamyllynkadun ja Akatemiankadun välisellä osuudella on kapeat kaksisuuntaiset pyörätiet kadun molemmin puolin. Pyörätiet on 2000-luvulla muutettu kaksisuuntaisiksi. Akatemiankadun ja Rettiginrinteen välisellä osuudella on kaksisuuntainen pyörätie vain kadun eteläreunalla. Rettiginrinteen ja Uudenmaankadun välille valmistui pyörätie 2010-luvulla, sen jälkeen kun Aurajoen yli rakennettiin uusi Kirjastosilta.
Joukkoliikenne Turun itäisiin kaupunginosiin eli muun muassa Ylioppilaskylään, Halisiin, Nummenpakalle, Kohmoon, Itäharjulle ja Varissuolle kulkee Hämeenkatua pitkin. Bussipysäkkejä Hämeenkadulla on yhteensä kahdeksan, kaksi kumpaankin suuntaan. Pysäkkien nimet ovat Kaskenkatu (220 ja 279), Kåren (219 ja 280), Akatemiantalo (66 ja 114) ja Yliopisto (TYKS U-sairaala) (65 ja 115). Yliopiston pysäkeillä pysähtyvät myös kaukoliikenteen vuorot.
Harry Partch
thumb|right|250px|Partch Ensemble. thumb|Quadrangularus Reversum -soitin (Harry Partch 1965). thumb|300px|Harry Partch: 43 erisuuruiseen osaan jaettu oktaavi. Harry Partch (24. kesäkuuta 1901 Oakland − 3. syyskuuta 1974 San Diego) oli yhdysvaltalainen säveltäjä, muusikko ja instrumentintekijä.
Harry Partch kehitti ja rakensi mikrointervalliasteikkoihin pohjaavia soittimia. Hän jakoi oktaavin 43 erisuuruiseen osaan, jotka sisälsivät kokonaislukujen 1–12 keskinäiset suhteet.
Jalkapallon naisten Euroopan-mestaruuskilpailut 2022
Turnaus piti alun perin järjestää heinä–elokuussa 2021, mutta kun vuoden 2020 kesäolympialaiset ja jalkapallon miesten EM-kilpailut siirrettiin koronaviruspandemian johdosta vuoteen 2021, päätettiin myös naisten EM-kilpailuja siirtää vuodella.
Maksaruohot
Maksaruohot eli suomumaksaruohot (Sedum) on maksaruohokasveihin kuuluva suku, johon kuuluu noin 400 lajia. Maksaruohot ovat mehikasveja, joiden mehevät lehdet mahdollistavat niiden kasvamisen kuivilla seuduilla. Suvun edustajat ovat levinneet pohjoiselle pallonpuoliskolle. Kasvutavaltaan maksaruohot ovat pystykasvuisia matalia ruohoja tai mattomaisia maanpeittokasveja. Tähtimäisessä kukassa on yleensä viisi (harvoin neljä tai kuusi) terälehteä ja kaksin verroin heteitä. Kukka on lajista riippuen väriltään keltainen, valkoinen, vaaleanpunainen tai punainen. Suomessa esiintyy luonnonvaraisena seitsemän lajia ja useita lajeja kasvatetaan koristekasveina esimerkiksi kivikkopuutarhoissa, joista niitä on paikoitellen siirtynyt myös luontoon puutarhakarkulaisina. Maksaruohojen kukat houkuttelevat perhosia.
Jalkapallon naisten Euroopan-mestaruuskilpailut 2022
Joukkueet
Yhteensä 48 maata pelasi paikasta Euroopan-mestaruuskilpailujen lopputurnaukseen. Englannin maajoukkueella oli automaattinen paikka lopputurnaukseen isäntämaan oikeudella. Aikaisemmasta poiketen kaikki joukkueet aloittivat karsinnat lohkovaiheesta, jossa 47 joukkuetta oli jaettu yhdeksään lohkoon: kaksi kuuden joukkueen lohkoa ja seitsemän viiden joukkueen lohkoa. Kaikkien lohkojen parhaat joukkueet ja kolme parasta lohkokakkosta saivat suoran paikan lopputurnaukseen. Loput kuusi lohkokakkosta pelasivat jatkokarsinnan, jossa joukkueet arvottiin pareiksi pelaamaan kahdesti toisiaan vastaan, ja parien kolme voittajaa saivat loput paikat lopputurnaukseen. UEFA sulki Venäjän pois turnauksesta 28. helmikuuta 2022 maan hyökättyä Ukrainaan. Venäjän kisapaikka annettiin Portugalille, joka oli hävinnyt maiden välisen jatkokarsinnan.
Lohkojako
Turnauksessa pelasi 16 joukkuetta neljässä neljän joukkueen alkulohkossa.
Jari Vilén
Jari Pekka Olavi Vilén (s. 17. huhtikuuta 1964 Kemi) on suomalainen kokoomuslainen poliitikko ja diplomaatti. Vilén on toiminut kansanedustajana ja ministerinä sekä Lapin liiton maakuntasihteerinä. Vilén oli Suomen suurlähettiläs Unkarissa 2007–2012 ja Puolassa 2012–2014 sekä EU:n suurlähettiläs Euroopan neuvostossa 2014−2018. Vuosina 2018–2020 Vilén toimi Euroopan komission puheenjohtaja Jean-Claude Junckerin arktisten asioiden neuvonantajana Brysselissä. Maaliskuusta 2020 hän on toiminut Suomen Barentsin ja Pohjoisen ulottuvuuden suurlähettiläänä ulkoministeriössä.
Koulutukseltaan Vilén on kasvatustieteen maisteri.
Poliittinen ura
Vilén toimi Eurooppa- ja ulkomaankauppaministerinä 4. tammikuuta 2002 – 17. huhtikuuta 2003 Lipposen toisessa hallituksessa. Vilénin ministerivastuisiin ulkomaankauppaministerinä kuuluivat muun muassa kauppa-, kilpailu-, kuluttaja- sekä matkailupolitiikka. Eurooppaministerinä hän vastasi EU:n laajentumisneuvotteluista. Vilén toimi Euroopan unionin perustuslakia valmistelleen tulevaisuuskonventin jäsenenä 9. toukokuuta – 10. heinäkuuta 2003 korvaten konventissa silloisen pääministerin Matti Vanhasen.
Vilén toimi eduskunnan suuren valiokunnan puheenjohtajana 18. kesäkuuta 2004 alkaen vuoden 2007 eduskuntavaaleihin asti. Hän on aktiivinen Eurooppa- ja turvallisuuspoliittinen keskustelija ja on toimittanut kaksi kirjaa Euroopan unionin tulevaisuudesta.
Alkuvuodesta 2006 Vilén piti Suomen Sisun julkaisemien Muhammad-pilapiirrosten julkaisua vastuuttomana ja vaati kuvien poistamista ennen kuin ne tekevät korvaamatonta vahinkoa Suomelle ja suomalaisille.
Vilén oli Kemin kaupunginvaltuuston jäsen 1993–1996 sekä Rovaniemen kaupunginvaltuuston jäsen 2004–2007. Hänet valittiin ylimääräisissä Rovaniemen kaupungin ja maalaiskunnan kuntaliitoksen johdosta pidetyissä kunnallisvaaleissa 23. lokakuuta 2005 myös uuden yhtyneen Rovaniemen kaupunginvaltuutetuksi.
Vilénin muita luottamustehtäviä ovat olleet muun muassa Eurooppalainen Suomi ry:n sekä Kansallinen sivistysliitto ry:n puheenjohtajuus. Vilén on myös toiminut muun muassa Suomen Opettajaksi Opiskelevien Liitto SOOL ry:n puheenjohtajana 1988–1989, Kokoomuksen puoluevaltuuston varapuheenjohtajana 1995–2000, Pohjoismaiden neuvoston Konservatiiviryhmän puheenjohtajana 2001 ja Kemijärven Kuvanveisto- ja Kulttuurisäätiön hallituksen puheenjohtajana 2006–2007.
Työura
Vilén toimi Oulun yliopiston assistenttina 1991–1992 ja Suomen Akatemian apurahatutkijana Vrije Universiteitissa Brysselissä Belgiassa 1992–1994. Vuosina 1995–1999 hän toimi Lapin liiton maakuntasihteerinä.
Ulkoasiainhallinto
Vilén ilmoitti 9. joulukuuta 2006 Lapin Kokoomuksen piirihallituksen kokouksessa luopuvansa ehdokkuudesta vuoden 2007 eduskuntavaaleissa. Hän kertoi tuolloin, ettei koe moraalisesti mahdolliseksi olla ehdolla tilanteessa, jossa hän mahdollisesti heti vaalien jälkeen kesän aikana olisi siirtymässä kansainvälisiin tehtäviin.
Presidentti Tarja Halonen nimitti 2. maaliskuuta 2007 Vilénin Suomen Budapestin suurlähetystön päällikön virkaan 1. elokuuta 2007 alkaen. Vilén siirtyi ulkoministeriön palvelukseen 1. huhtikuuta 2007 ja ryhtyi valmistautumaan tehtäväänsä. 17. helmikuuta 2012 presidentti nimitti Vilénin Varsovassa, Puolassa olevan Suomen suurlähetystön päällikön tehtävään 10. syyskuuta 2012 lähtien. 11. huhtikuuta 2014 EU:n ulkoministeri Catherine Ashton nimitti Vilénin EU:n suurlähettilääksi Euroopan neuvostoon.
Lokakuusta 2018 maaliskuuhun 2020 suurlähettiläs Vilén toimi EU:n arktisen politiikan neuvonantajana Euroopan poliittisen strategian keskuksessa (European Political Strategy Centre) EPSC:ssä, joka on EU:n komission ajatushautomo ja palveli puheenjohtaja Jean-Claude Junckeria.
Maaliskuusta 2020 Vilén on toiminut Suomen Barentsin ja Pohjoisen ulottuvuuden suurlähettiläänä ulkoministeriössä. Hänet nimitettiin toukokuussa 2023 Suomen Kanadan-suurlähettilääksi Ottawaan 1. syyskuuta 2023 alkaen.
Opinnot
Vilén on valmistunut kasvatustieteen maisteriksi Oulun yliopistosta 1990. Hän on suorittanut jatko-opintoja Irlannissa Trinity Collegessa ja toiminut opettajana St. Andrews Collegessa 1990–1991.
Pro gradu -epäselvyydet
Tammikuussa 2002 Oulun yliopiston selvitysryhmä totesi Vilénin pro gradu -opinnäytetyön olevan laajalti suoraa lainausta aiemmista teoksista ilman asianmukaisia lähdeviitteitä. Työryhmän mukaan vuonna 1989 hyväksytyn gradun tekstiosuuden 45 sivusta noin puolet on plagioitu. Työryhmä katsoi vastuun työstä olevan tekijällään, mutta myös Vilénin graduohjaaja ja tiedekuntaneuvosto saivat asiasta moitteita. Vilén ja hänen ensisijainen graduohjaajansa katsoivat, että gradu oli vallinneeseen käytäntöön nähden asiallisesti arvioitu jo sitä hyväksyttäessä ja Vilén vakuutti toimineensa vilpittömästi. Työryhmä totesi, että tutkielman hyväksymisen purkamiselle ei ole lain edellyttämiä perusteita. Kohun aloitti kirjoitus keskustalaisessa sanomalehti Suomenmaassa joulukuussa 2001.
Perhe
Vilén meni vuonna 2005 naimisiin kansanedustaja Janina Anderssonin entisen eduskunta-avustajan Janina Kosken kanssa. Vuonna 2009 he ilmoittivat eroavansa. Vilén avioitui uudelleen 11. kesäkuuta 2011 Budapestissa Eva Söregin kanssa, joka otti sukunimekseen yhdistelmänimen Söregi-Vilén. He saivat pojan 10. joulukuuta 2017. Söregi-Vilén työskentelee Unkarin parlamentissa entisen puhemies Katalin Szilin kabinettipäällikkönä.
Ali Mabkhout
Ali Ahmed Mabkhout Mohsen Omaran Al-Hajeri (s. 5. lokakuuta 1990 Abu Dhabi) on arabiemiirikuntalainen jalkapalloilija, joka edustaa UAE Arabian Gulf Leaguessa pelaavaa Al Jazira Clubia. Pelipaikaltaan molempijalkainen Mabkhout on hyökkääjä. Hän kuuluu myös Arabiemiirikuntien jalkapallomaajoukkueeseen.
Seurajoukkueura
Mabkhout on Al Jazira Clubin kasvatti. Hän debytoi seuran paidassa UAE Arabian Gulf Leaguessa kaudella 2008–2009 pelaten tuolloin kaksi ottelua, joissa syntyi yksi maali. Kaudella 2010–2011 hän voitti seuran kanssa sarjan mestaruuden ja vuosina 2011 ja 2012 UAE President's Clubin. Mabkhout on pelannut seuran paidassa myös AFC Champions Leaguessa.
Maajoukkueura
Arabiemiirikuntien nuorten maajoukkueita edustanut Mabkhout debytoi Arabiemiirikuntien jalkapallomaajoukkueessa marraskuussa 2009 ystävyysottelussa Tšekkiä vastaan. Vuoden 2010 Aasian kisoissa hän kuului hopeaa saavuttaneeseen joukkueeseen. Avausmaalinsa Mabkhout teki kuudennessa maaottelussaan, lokakuussa 2012 Bahrainia vastaan osuen tuossa ottelussa neljästi. Hän kuului Arabiemiirikuntien joukkueeseen vuoden 2012 kesäolympialaisissa Lontoossa, joissa hän pelasi yhdessä ottelussa. Vuoden 2013 Gulf Cupissa, jossa Arabiemiraatit saavutti kultaa, Mabkhout oli turnauksen paras maalintekijä. Vuoden 2015 Aasian-mestaruuskilpailuissa, joissa Arabiemiirikunnat saavutti pronssia, Mabkhout voitti niin ikään turnauksen maalikuninkuuden viidellä maalillaan. Kesäkuussa 2021 Mabkhout nousi yhteensä 76 maalillaan kahdeksanneksi eniten maajoukkuemaaleja jalkapallon historiassa tehneeksi pelaajaksi.
Saavutukset
Al Jazira Club
Arabiemiirikunnat
Henkilökohtainen
Nike-Cup
thumb|Nike-Cupin finaalista MyPa (sin.) - FC Honka. Nike-Cup oli jalkapalloturnaus, joka pelattiin Kuopiossa kevättalvella 2005. Turnauksen voitti MyPa, joka kaatoi finaalissa FC Hongan lukemin 4–0 (1-0). Turnausta aiottiin jatkaa, mutta vuonna 2006 ei järjestetty uutta tapahtumaa, koska Liigacupin uusi sijoittelu osui myös keväälle.
Luulajansaame
Luulajansaame on uralilainen kieli. Se kuuluu saamelaiskielten länsisaamelaiseen haaraan. Sen lähimpiä sukukieliä ovat pohjoissaame, piitimensaame, uumajansaame ja eteläsaame.
thumb|left|Luulajansaamen kielialue: 4. thumb|left|Jokimukan opastusmerkki Ruotsissa kolmella kielellä (ylimpänä ruotsiksi, keskellä luulajansaameksi ja alimpana pohjoissaameksi). Luulajansaame on vakavasti uhanalainen kieli, ja sitä puhuvat pääosin luulajansaamelaiset. Sillä on erään arvion mukaan noin 2 000 puhujaa. Heistä suurin osa asuu Ruotsissa lähinnä Jällivaaran ja Jokimukan alueilla, loput Norjassa, jossa esimerkiksi Hamarøyssa luulajansaamella on virallinen asema. Toisen lähteen mukaan Ruotsissa asuisi vain noin 500 luulajansaamen puhujaa. Vuonna 2015 luulajansaamen puhujien kokonaismääräksi arvioitiin 650.
Kieli on 1800-luvulta saakka ollut jatkuvasti myös kirjallisessa käytössä, jonka pani alulle Lars Levi Laestadius, itsekin luulajansaamen puhuja. Ruotsin Jokimukassa voi kouluopetusta saada päiväkodista lukioon saakka luulajansaameksi. Ruotsin yliopistoista luulajansaamea voi opiskella Uumajan yliopistossa, saamen kielen aineenopettajakoulutuksessa. Myös Nord-yliopistossa Norjan Bodøssä voi opiskella luulajansaamea.
Norjan yleisradioyhtiö Norsk Rikskringkasting NRK lähettää uutisia luulajansaameksi.
Pallolaajennus
Pallolaajennus (perkutaaninen transluminaalinen angioplastia, PTA) on yleinen suonensisäinen toimenpide. Yksi tyypillinen pallolaajennustoimenpide on sydämen sepelvaltimoiden pallolaajennus eli koronaariangioplastia.
Historia
Pallolaajennuksen kehittäjänä pidetään yhdysvaltalaista lääketieteellisen kuvantamisen erikoislääkäriä (radiologi) Charles Theodore Dotteria (1920–1985). Oregonin yliopistossa työskennellyt Dotter sai 1964 avattua verisuonistoon ohjaamallaan katedrilla potilaansa reisivaltimotukoksen ja palautettua näin jalan verenkierron. Saksalainen kardiologi Andreas Grüntzig (1939–1985) suoritti 16. syyskuuta 1977 Zürichin yliopistollisessa keskussairaalassa Sveitsissä ensimmäisen sydämen sepelvaltimoiden pallolaajennuksen. Suomen ensimmäinen pallolaajennus suoritettiin 1982 Turun yliopistollisessa keskussairaalassa.
Shields and Yarnell
Shields and Yarnell oli yhdysvaltalainen pantomiimikaksikko, jonka muodostivat Robert Shields (s. 1951) ja Lorene Yarnell (1944–2010). He tulivat parhaiten tunnetuiksi kulmikkaasti liikehtivistä robottihahmoistaan, joiden vaikutusta tehosti parin kehittämä taito olla pitkään räpyttämättä silmiään. He esiintyivät monissa television show-ohjelmissa ja vetivät vuosina 1977–1978 myös omaa nimikkoshowtaan CBS-verkossa.
Robert Shields työskenteli nuoruudessaan Los Angelesin kaduilla ja Hollywood Wax Museum -vahakabinetissa. Pantomiimin uranuurtaja Marcel Marceau tarjosi Shieldsille stipendin omaan oppilaitokseensa Pariisissa, mutta Shields ei viihtynyt siellä vaan palasi Kaliforniaan kehittääkseen omaa tyyliään esiintymällä 1970-luvun alussa San Franciscon Union Squarella. Hänet nähdään katuesiintyjänä myös Francis Ford Coppolan elokuvassa Keskustelu (1974).
San Franciscossa Shields tutustui niin ikään Los Angelesista kotoisin olleeseen näyttelijä-tanssija Lorene Yarnelliin, ja he menivät naimisiin ja alkoivat esiintyä yhdessä. Heidän suosituimmat hahmonsa olivat ”The Clinkers”, kömpelöt robottihahmot, jotka toivat heille monia televisioesiintymisiä ja kuuluisuutta. He esiintyivät myös Las Vegasissa ja tekivät kiertueita ympäri Yhdysvaltoja.
Pariskunnan avioliitto päättyi eroon 1980-luvun keskivaiheilla. Shields ryhtyi koru- ja taidealan yrittäjäksi Arizonan Verde Valleyyssä. Vuonna 1998 hänet kutsuttiin Ringling Bros. and Barnum & Bailey -sirkuksen klovniryhmän päälliköksi. Lorene Yarnell avioitui norjalaismiehen kanssa ja muutti tämän kotimaahan. Shields ja Yarnell kuitenkin jatkoivat satunnaisia yhteisiä esiintymisiä. Yarnell esitti Joan Riversin äänellä puhuvaa robottia nimeltä Dot Matrix Mel Brooksin elokuvassa Avaruusboltsit (1987). Yarnell kuoli aivoaneurysmaan vuonna 2010.
Pallolaajennus
Toimenpide
Pallolaajennuksen alussa selvitetään verisuonten varjoainekuvauksen eli angiografian avulla muutosalueen tilanne. Ennen varsinaista pallolaajennusta selvitetään, onko muutosalueella tarpeeksi toimiva kollateraaliverkosto (Verisuonet, joiden kautta mahdollisesti tukkeutuneen suonen suonitusalue saa verenkiertoa) Pallolaajennuksessa käytetään toimenpidevälineinä mm. ohjainvaijereita ja katetreja. Ennen varsinaista toimenpidettä verisuonten kunto selvitetään ns. diagnostisella katetrilla. Pallolaajennuksessa verisuoneen muutosalueeseen päästään ohjainvaijerin avulla. Jäykän ohjainvaijerin avulla saadaan vietyä laajennuskatetri muutosalueelle. Laajennuskatetri on kaksikanavainen, toisesta kanavasta voidaan ruiskuttaa suoneen varjoainetta tai mitata verenpaine. Toisen kanavan avulla voidaan taas täyttää ja tyhjentää katetrin päässä oleva pallo. Pallo täytetään laajaksi, suonenmyötäiseksi jolloin ahtauma voidaan avata. Pallon täytön jälkeen se imetään tyhjäksi. Pallon täyttö ja tyhjennys toistetaan muutaman kerran. Pallolaajennus soveltuu parhaiten suuren yksittäisen, lyhyen ahtauman hoitoon.
Stenttiproteesin asennus
Jotta pallolaajennuksen jälkeen laajentunut suoni ei pääsisi ahtautumaan uudelleen, voidaan suoneen asentaa pallolaajennuksen yhteydessä stenttiproteesi. Stentti on teräksinen metalliverkko, joka puristetaan angioplastiapallon päälle ja laajennetaan pallon avulla ateroomaplakkia vasten. Uudelleenahtautumisen riskiä voidaan vielä pienentää käyttämällä tietynlaisilla aineilla (esim. paklitakseli) pinnoitettuja stenttejä. Tällöin puhutaan lääkestentistä. Pallolaajennuksen ja stentin asennuksen yhteydessä käytetään antitromboottista (hyytymistä estävää) lääkitystä estämään trombin syntymistä suonessa. Toimenpiteessä voidaan antaa hepariinia ja toimenpiteen jälkeen aloitetaan pysyvä asetyylisalisyylihappolääkitys.
GAZ-3105
GAZ-3105 eli Volga 3105 oli venäläisen GAZin autotehtaan valmistama, jatkuvalla nelivedolla varustettu ylellinen edustusauto, jossa oli täysin uusi sylinterinkannen yläpuolisilla nokka-akseleilla varustettu V8-moottori. Autosta oli myös 2,3-litraisella moottorilla varustettu takavetoinen muunnelma. Autoja valmistettiin vain rajoitettu määrä. Arvioiden mukaan kuuden vuoden aikana oli valmistettu ainoastaan 60–80 kappaletta. Tuotantoluvut jäivät alhaisiksi, sillä se oli kallis eikä sitä koskaan valmistettu sarjatuotantona. Suurin osa autoista päätyi valtiollisten instituuttien käyttöön. Muutama oli Kremlin palveluksessa presidentin saattueautoina.
Teknisiä tietoja
Jousitus on toteutettu edessä ja takana erillisjousituksena kierrejousin. Edessä oli levy- ja takana rumpujarrut. ABS-jarrujärjestelmä oli valinnainen varuste. Auton rengaskoko oli 215/60R15S.